അന്തമില്ലാതെ കുതിച്ചുയരുന്ന പാചകവാതകവില! കടക്കരപ്പള്ളി കുന്നുമ്മേല്പറമ്ബില് വത്സമ്മ വീട്ടമ്മയ്ക്ക് ഇതൊരു പ്രശ്നമല്ല. ചേര്ത്തല: അന്തമില്ലാതെ കുതിച്ചുയരുന്ന പാചകവാതകവില അടുക്കളകളെ തളര്ത്തുമ്ബോള് അടുക്കളയിലെ മാലിന്യങ്ങള് പാചകവാതകമാക്കി പ്രതിരോധിക്കുകയാണ് കടക്കരപ്പള്ളി കുന്നുമ്മേല്പറമ്ബില് വത്സമ്മ. ചേര്ത്തല മാടയ്ക്കലിലെ ഇവരുടെ വീട്ടില് പതിനഞ്ചുവര്ഷം മുമ്ബ് സ്ഥാപിച്ച ബയോഗ്യാസ് പ്ലാന്റ് ഇപ്പോഴും സജീവമാണ്. ഭര്ത്താവ് ജോസ് അടക്കം ഇവരുടെ മൂന്നംഗ കുടുംബത്തിന് സിലിണ്ടര് ഗ്യാസ് വളരെക്കുറച്ചു മാത്രമേ ഉപയോഗിക്കേണ്ടി വരുന്നുള്ളൂ. വീട്ടിലെ അടുക്കളമാലിന്യങ്ങള് കൂടാതെ മാസത്തില് ഒന്നോ രണ്ടോ പ്രാവശ്യം മാര്ക്കറ്റിലെ പഴക്കടയില്നിന്ന് കിട്ടുന്ന ചീഞ്ഞ പഴങ്ങളും പച്ചക്കറികളുമൊക്കെ പ്ലാന്റില് നിക്ഷേപിക്കും. ദിവസേനയുള്ള പാചകാവശ്യത്തിന്റെ കൂടുതല് ഭാഗവും ബയോഗ്യാസില് തന്നെ ചെയ്യാന് പറ്റുന്നുണ്ട്. പതിനഞ്ച് കൊല്ലത്തിനിടെ ഒരിക്കല് പോലും പ്ലാന്റ് ക്ലീന് ചെയ്യേണ്ടി വന്നിട്ടില്ലെന്നും ഇവര് പറയുന്നു. ഫിക്സഡ് ഡോം മാതൃകയിലുള്ള പ്ലാന്റാണ് സ്ഥാപിച്ചിട്ടുള്ളത്. ബയോഗ്യാസ് പ്ലാന്റുകളുടെ സര്ക്കാര് അംഗീകൃത ഏജന്സിയായ സഹൃദയയുടെ സാങ്കേതിക മേല്നോട്ടത്തിലാണ് ഈ പ്ലാന്റ് 2005 ല് സ്ഥാപിച്ചത്. സര്ക്കാരിന്റെ സബ്സിഡിയും ലഭിച്ചിരുന്നു. The post അന്തമില്ലാതെ കുതിച്ചുയരുന്ന പാചകവാതകവില! കടക്കരപ്പള്ളി കുന്നുമ്മേല്പറമ്ബില് വത്സമ്മ വീട്ടമ്മയ്ക്ക് ഇതൊരു പ്രശ്നമല്ല appeared first on RashtraDeepika.